
8 Μαίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση Τουριστικού Λιμένα εντός του Λιμένα 

Θεσσαλονίκης. 1 

Χωροθέτηση Καταφυγίου Τουριστικών Σκαφών στο 
λιμενίσκο Ν. Ηρακλίτσας Δ.Ε. Ελευθερούπολης Δ. 
Παγγαίου Π,Ε. Καβάλας και παραχώρηση στον 
ίδιο Δήμο της χρήσης και εκμετάλλευσής του... 2 


ΑΠΟΦΑΣΕΙ Σ 

Αριθμ. 6298 (1) 

Χωροθέτηση Τουριστικού Λιμένα 
εντός του Λιμένα Θεσσαλονίκης. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του Ν. 2160/1993 (ΦΕΚ Α7118) 
«Δημιουργία και λειτουργία τουριστικών λιμένων, όπως 
τροποποιήθηκε και ισχύει και ιδίως του άρθρου 31. 

2. Τη διάταξη του άρθρου 12 του Π.Δ. 149/2005 (ΦΕΚ 
Α /211) «Οργανισμός του Υπουργείου Τουριστικής Ανά¬ 
πτυξης». 

3. Το Π.Δ. 186/2009 (ΦΕΚ Α'/213) «Συγχώνευση των 
Υπουργείων Πολιτισμού και Τουριστικής Ανάπτυξης». 

4. Το Π.Δ. 15/2010 (ΦΕΚ Α'/35) «Σύσταση Γενικής Γραμ- 
ματείας Τουρισμού στο Υπουργείο Πολιτισμού και Του¬ 
ρισμού». 

5. Το Π.Δ. 110/2011 (ΦΕΚ Α'/243) «Διορισμός Αντιπροέ¬ 
δρων της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

6. Την υπ’ αριθμ. 121482/14-12-2011 (ΦΕΚ Β'/2820) από¬ 
φαση Πρωθυπουργού και Υπουργού Πολιτισμού και 
Τουρισμού «Ανάθεση αρμοδιοτήτων στον Υφυπουργό 
Πολιτισμού και Τουρισμού Πέτρο Αλιβιζάτο». 

7. Το Ν. 3861/2010 (ΦΕΚ Α /112) «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις». 

8. Το Ν. 3852/2010 (ΦΕΚ 87Α/07-06-10) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 


9. Το Ν. 3028/2002 (ΦΕΚ Α'/153) «Για την προστασία 
των Αρχαιοτήτων και εν γένει της Πολιτιστικής Κλη¬ 
ρονομιάς». 

10. Το Ν. 4014/2011 (ΦΕΚ Α'/209) «Περιβαλλοντική αδει- 
οδότηση έργων και δραστηριοτήτων, ρύθμιση αυθαι¬ 
ρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος». 

11. Την υπ’ αριθμ. 1958/13-01-2012 (ΦΕΚ Β'/21) απόφαση 
του Υπουργού Περιβάλλοντος, Ενέργειας και Κλιματικής 
Αλλαγής «Κατάταξη δημόσιων και ιδιωτικών έργων και 
δραστηριοτήτων σε κατηγορίες και υποκατηγορίες σύμ¬ 
φωνα με το Άρθρο 1 παράγραφος 4 του Ν. 4014/21.9.2011 
(ΦΕΚ Α'209/2011)». 

12. Το Ν. 743/1977 (ΦΕΚ Α'/319)«Περί προστασίας του 
θαλασσίου περιβάλλοντος και ρυθμίσεως συναφών 
θεμάτων», όπως κωδικοποιείται σε ενιαίο κείμενο από 
το Π.Δ. 55/1998 (ΦΕΚ Α'/58) «Προστασία του θαλάσσι¬ 
ου περιβάλλοντος» και την υπ’ αριθμ. 8111.1/41/09 (ΦΕΚ 
Β'/412) κοινή υπουργική απόφαση «Μέτρα και όροι για 
τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίων» σε 
συμμόρφωση με τις διατάξεις της υπ’ αριθμ. 2007/71/ΕΚ 
οδηγίας. Αντικατάσταση της υπ’ αριθμ. 3418/07/02 (ΦΕΚ 
712 Β') κοινή υπουργική απόφαση «Μέτρα και όροι για 
τις λιμενικές εγκαταστάσεις παραλαβής αποβλήτων που 
παράγονται στα πλοία και καταλοίπων φορτίου» - των 
προβλεπομένων από τη νομοθεσία, περί διάθεσης των 
λυμάτων-αποβλήτων που προέρχονται από τις χερσαί- 
ες-παράκτιες εγκαταστάσεις της περιοχής του έργου. 

13. Το Ν. 1577/1985 (Γ.Ο.Κ.), όπως τροποποιήθηκε και 
ισχύει, και ιδίως οι διατάξεις που αφορούν την εξα¬ 
σφάλιση πρόσβασης και προσπελασιμότητας δημόσιων 
χώρων από άτομα με ειδικές ανάγκες. 

14. Το Ν. 2932/2001 (ΦΕΚ Α'/145) «Ελεύθερη παροχή 
υπηρεσιών στις θαλάσσιες ενδομεταφορές - Σύσταση 
Γ ενικής Γ ραμματείας Λιμένων και Λιμενικής Πολιτικής - 
Μετατροπή Λιμενικών Ταμείων σε Ανώνυμες Εταιρείες 
και άλλες διατάξεις». 

15. Την υπ’ αριθμ. 10/2002 Πυροσβεστική Διάταξη, όπως 
τροποποιήθηκε και ισχύει, σύμφωνα με την οποία γίνο¬ 
νται οι απαιτούμενες ενέργειες, για τη έκδοση πιστο¬ 
ποιητικού πυροπροστασίας του λιμένα από την οικεία 
Πυροσβεστική Υπηρεσία. 

16. Το Ν. 3882/2010 (ΦΕΚ Α /166) «Εθνική Υποδομή Γε- 
ωχωρικών Πληροφοριών - Εναρμόνιση με την Οδηγία 
2007/2/ΕΚ του Ευρωπαϊκού Κοινοβουλίου και του Συμ¬ 
βουλίου της 14ης Μαρτίου 2007 και άλλες διατάξεις. 
Τροποποίηση του ν. 1647/1986 «Οργανισμός Κτηματολο¬ 
γίου και Χαρτογραφήσεων Ελλάδας (ΟΚΧΕ) και άλλες 
σχετικές διατάξεις» (ΦΕΚ 141/Α'))», όπως τροποποιήθηκε 
και ισχύει. 

17. Την υπ’ αριθμ. Τ/9803/05.09.03 (Φ.Ε.Κ. 1323/Β/16.09.03) 
Κοινή απόφαση των Υπουργών Ανάπτυξης και Εμπορι¬ 
κής Ναυτιλίας περί Γενικού Κανονισμού Λειτουργίας 
Τουριστικών Λιμένων, όπως τροποποιήθηκε και ισχύει. 

18. Τις υπ’ αριθμ. 7226/15-06-2010 και 15316/21-11-2011 
Αποφάσεις του Υπουργού Πολιτισμού και Τουρισμού 
περί συγκρότησης Επιτροπής Τουριστικών Λιμένων, 
όπως τροποποιήθηκαν. 

19. Την υπ’ αριθμ. 4680/11-03-2011 απόφαση του Δ.Σ. της 
ανώνυμης εταιρίας «Οργανισμός Λιμένος Θεσσαλονίκης» 
(Ο.Λ.Θ. Α.Ε.) με την οποία εγκρίθηκε ομόφωνα η υποβολή 
αιτήματος χωροθέτησης τουριστικού λιμένα εντός του 
λιμένα Θεσσαλονίκης. 

20. Το υπ’ αριθμ. 2156/17-03-2011 αίτημα της Ο.Λ.Θ. Α.Ε., 
συνοδευόμενο από σχετική μελέτη, για τη χωροθέτηση 
τουριστικού λιμένα εντός του Λιμένα Θεσσαλονίκης. 

21. Την από 27-06-2001 σύμβαση μεταξύ του Ελληνικού 
Δημοσίου και της Α.Ε. Ο.Λ.Θ. για την παραχώρηση του 
αποκλειστικού δικαιώματος χρήσης και εκμετάλλευσης 
των γηπέδων, κτιρίων και εγκαταστάσεων της χερσαίας 
λιμενικής ζώνης του Λιμένα Θεσσαλονίκης. 

22. Την υπ’ αριθμ. 3874/08-05-2006 απόφαση Γ.Γ. Περι¬ 
φέρειας Κεντρικής Μακεδονίας (ΦΕΚ Δ'/593) περί καθο¬ 
ρισμού γραμμής αιγιαλού στο Λιμένα Θεσσαλονίκης. 

23. Το υπ’ αριθμ. 2/15-07-2002 πρακτικό της Επιτροπής 
Σχεδιασμού και Ανάπτυξης Λιμένων (Ε.Σ.Α.Λ.) με το οποίο 
εγκρίθηκαν χρήσεις γης και όροι, περιορισμοί δόμησης 
στη χερσαία ζώνη του Λιμένα Θεσσαλονίκης. 

24. Το υπ’ αριθμ. Δ4/1201/Φ.Τουρ.Λιμ/27-06-2011 έγγρα¬ 
φο της Δ/νσης Λιμενικών'Εργων και'Εργων Αεροδρομίων 
του Υπουργείου Υποδομών, Μεταφορών και Δικτύων. 

25. Το υπ’ αριθμ. 8221 .Λ81/12/11/08-07-2011 έγγραφο της 
Δ/νσης Λιμενικών Υποδομών του Υπουργείου Ανάπτυ¬ 
ξης, Ανταγωνιστικότητας και Ναυτιλίας. 

26. Τα υπ’ αριθμ. Φ4/3/2935/21-07-2011 και Φ4/3/5731/ 
30.11.2011 έγγραφα της Εφορείας Εναλίων Αρχαιοτήτων. 

27. Το υπ’ αριθμ. Φ. 542/631/11/Σ. 7269/25-07-2011 έγ¬ 
γραφο του Γενικού Επιτελείου Ναυτικού. 

28. Το υπ’ αριθμ. ΙΣΤ' ΕΠΚΑ/Α/7831/02-08-2011 έγγραφο 
της ΙΣΤ' Εφορείας Προϊστορικών και Κλασικών Αρχαι¬ 
οτήτων. 

29. Το υπ’ αριθμ. 4068/22-08-2011 έγγραφο της 9ης 
Εφορείας Βυζαντινών Αρχαιοτήτων. 

30. Το υπ’ αριθμ. 50/21-10-2011 πρακτικό της ΕΣΑΛ 
(θέμα 11 της ημερήσιας διάταξης). 

31. Το υπ’ αριθμ. ΥΠΠΟ/ΔΝΣΑΚ/111969/1992/15-12-2011 
έγγραφο της Διεύθυνσης Νεώτερης και Σύγχρονης Αρ¬ 
χιτεκτονικής Κληρονομιάς του ΥΠΠΟΤ. 

32. Το υπ’ αριθμ. 543/24.01.12/24-01-12 έγγραφο του 
Ο.Λ.Θ. Α.Ε. συνοδευόμενο από τον τροποποιημένο φά¬ 
κελο μελέτης χωροθέτησης. 

33. Τα υπ’ αριθμ. 241/07-07-2011 και 244/22-03-2012 πρα¬ 
κτικά της Επιτροπής Τουριστικών Λιμένων. 

34. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 


1. Την έγκριση της χωροθέτησης τουριστικού λιμέ¬ 
να εντός του Λιμένα Θεσσαλονίκης, σύμφωνα με την 
υποβληθείσα μελέτη και τις διατάξεις του άρθρου 31 
του Ν. 2160/1993, όπως τροποποιήθηκε και ισχύει. Ο 
λιμένας, όπως εμφαίνεται στο συνημμένο σχέδιο με 
τίτλο «Χωροθέτηση Τουριστικού Λιμένα εντός του Λι¬ 
μένα Θεσσαλονίκης - Γενική Διάταξη», που αποτελεί 
αναπόσπαστο μέρος της παρούσας, έχει τα ακόλουθα 
στοιχεία/χαρακτηριστικά. 
α) Γ ενικά στοιχεία έργου 

Εμβ. χερσαίας ζώνης: 17.285 μ 2 

Στον Προβλήτα 1 (ΑΚ'ΛΜΝΞ ... ΨΩΘΙΙΆ): 7.915 μ 2 

Στον Προβλήτα 2: (Α"Β"Π... ΞΌΆ'): 9.370 μ 2 

Εμβ. θαλάσσιας ζώνης (ΑΒΒ'ΓΓΔΕΖΗΘΙΙΆ): 65.985 μ 2 
Δυναμικότητα: 218 θέσεις ελλιμενισμού 


Κατανομή θέσεων ελλιμενισμού 

Κατηγορία 

σκαφών 

Εύρος μήκους 
σκαφών (μ) 

Αριθμός σκα¬ 
φών 

Ποσοστό 

(%) 

II 

8-10 

40 

18,3 

III 

10-12 

69 

31,6 

IV 

12-15 

29 

13,3 

V 

15-18 

32 

14,7 

VI 

18-25 

27 

12,4 

VII 

>25 

19 

8,7 

Μοςεγεοήΐδ 

35-75 

2 

1,0 


ΣΥΝΟΛΑ 

218 

100,00 


β) Λιμενικά έργα 

Περιμετρικά της λιμενολεκάνης: 

- Προσήνεμος μώλος με κατακόρυφα πρανή, σε δύο 
διαδοχικά ευθύγραμμα τμήματα πλάτους 6 μ και μήκους 
170 μ. και 60 μ. αντίστοιχα. Το πρώτο τμήμα είναι κάθετο 
στο μετωπικό κρηπίδωμα του Προβλήτα 1, ενώ το δεύ¬ 
τερο σχηματίζει γωνία 155ο με το πρώτο. Στη συνέχεια 
διαμορφώνεται διαπλάτυνση συνολικού μήκους 37 μ. και 
πλάτους αυξανόμενου σταδιακά μέχρι τα 28 μ εντός 
μήκους 22 μ. Στη διαπλάτυνση αυτή εγκιβωτίζονται οι 
δεξαμενές καυσίμων που τροφοδοτούν το σταθμό ανε¬ 
φοδιασμού καυσίμων στην ίδια θέση. 

- Πλωτός κυματοθραύστης στην προέκταση του προ¬ 
σήνεμου μώλου, αποτελούμενος από τέσσερις μονάδες 
συνεχών κυματοθραυστών υπερβαρέως τύπου, διαστά¬ 
σεων 20 μ. χ 4 μ. 

- Αποβάθρα (ΙΙ'Θ'ΘΙ) πλάτους 9 μ. και μετώπου 60 μ., 
επί πασσάλων οπλισμένου σκυροδέματος, σε επέκταση 
του υφιστάμενου κρηπιδώματος του Προβλήτα 1 μπρο¬ 
στά στο κτίριο διοίκησης της μαρίνας. 

- Πλωτός προβλήτας μήκους 130 μ, παράλληλος στο 
υφιστάμενο κρηπίδωμα σε απόσταση 5 μ. από αυτό, 
για την ανεξάρτητη σύνδεση της αποβάθρας με τον 
προσήνεμο μώλο. Απαρτίζεται από μονάδες συνεχών 
προβλητών βαρέως τύπου, διαστάσεων 10 μ. χ 3 μ. 

Στο εσωτερικό της λιμενολεκάνης: 

- Τρεις πλωτοί προβλήτες, μήκους 130, 120 και 150 
μ., αντίστοιχα, αποτελούμενοι από μονάδες συνεχών 
προβλητών, διαστάσεων 10 μ. χ 3 μ. 

Στη νότια άκρη του δυτικού κρηπιδώματος του Προ¬ 
βλήτα 2 κατασκευάζονται δύο συμπαγείς πρόβολοι δι¬ 
αστάσεων 20 μ. χ 7,5 μ. μεταξύ των οποίων λειτουργεί 
ΐΓενοΙ ΙίΙΙ για την ανέλκυση/καθέλκυση των σκαφών. 

γ)Έργα χερσαίας ζώνης 
Η χερσαία ζώνη απαρτίζεται από δύο τμήματα: 

ί) Τμήμα στον Προβλήτα 1, εμβ. 7.915 μ2, σε άμεση επαφή με τη λιμενολεκάνη του τουριστικού λιμένα, όπου 
στεγάζονται οι περισσότερες λειτουργίες του (διοίκηση, καταστήματα εμπορικά και υγειονομικού ενδιαφέροντος, 
χώροι υγιεινής) σε ήδη υπάρχοντα κτίρια, κατάλληλα διαμορφωμένα, και 
ϋ) Τμήμα στον Προβλήτα 2, εμβ. 9.370 μ2, όπου αναπτύσσονται οι εγκαταστάσεις συντήρησης-χερσαίας ενα¬ 
πόθεσης σκαφών. 

Αναλυτικά τα στοιχεία των κτιρίων του τουριστικού λιμένα όπως χαρακτηρίζονται στο συνημμένο στην πα¬ 
ρούσα σχέδιο είναι: 



Εμβαδόν (μ 2 ) 

Χρήσεις 

Παρατηρήσεις 

Κτίριο 1 

ισόγειο: 205 
αίθριο: 40 

Υποδοχή/Πληροφορίες 

Γραφεία Διοίκησης 

Χώροι υγιεινής (λουτήρες, \Α/0) 

ΕοοΙ<θΓδ 

ΥαοίιΙίης ΟΙυό 

Τμήμα του σημερινού μηχανοστασίου του 
Προβλήτα 1. 

Στο δώμα παρέχεται δυνατότητα διαμόρ¬ 
φωσης αίθριου χώρου του ΥαοΜίης ΟΙυό. 

Κτίριο 2 

ισόγειο: 534 
ημιώροφος: 88 
όροφος: 534 

Καταστήματα υγειονομικού ενδιαφέροντος 

Υπάρχον διατηρητέο κτίριο 

Κτίριο 3 

ισόγειο: 560 

Καταστήματα εμπορικά και υγειονομικού 
ενδιαφέροντος 

Υπάρχον διατηρητέο κτίριο 

Κτίριο 8 

ισόγειο: 12 

Φυλάκιο εισόδου 

Νέο κτίσμα 

Κτίριο 10 

υπόστεγο: 450 

Εγκαταστάσεις επισκευής σκαφών 

Νέο κτίσμα στον Προβλήτα 2 


Ο συντελεστής δόμησης στο τμήμα της χερσαίας ζώνης του Προβλήτα 1 είναι 0,25, ενώ στο τμήμα του Προ¬ 
βλήτα 2 είναι 0,05. Τα αντίστοιχα ποσοστά κάλυψης είναι 17% και 5%. 

Το κτίριο 7, το οποίο βρίσκεται μέσα στα όρια της χερσαίας ζώνης του τουριστικού λιμένα, χωρίς όμως να 
χρησιμοποιείται για τις ανάγκες του, διαμορφώνεται από το φορέα διαχείρισης σε μουσείο ναυτικής ιστορίας. 

Στην είσοδο της μαρίνας διαμορφώνονται 20 θέσεις προσωρινής στάθμευσης για την εξυπηρέτηση των χρηστών 
ενώ στους χώρους στάθμευσης του ευρύτερου λιμένα, όπως αυτοί σημειώνονται στο συνημμένο στην παρούσα 
σχέδιο, εξασφαλίζονται 150 θέσεις για αποκλειστική χρήση της μαρίνας. 

δ) Εξυπηρετήσεις-Παροχές 

- Παροχές πόσιμου νερού και ρεύματος στους πλωτούς προβλήτες και το εσωτερικό κρηπίδωμα του μώλου. 

- Δίκτυο ηλεκτροφωτισμού κοινόχρηστων χώρων. 

- Σύστημα πυροπροστασίας. 

- Αντλία (σταθερή) συλλογής αποβλήτων από τα σκάφη. 

2. Φορέας Διαχείρισης του τουριστικού λιμένα είναι η «Οργανισμός Λιμένος Θεσσαλονίκης Ανώνυμη Εται¬ 
ρεία». 

3. Ο φορέας διαχείρισης του τουριστικού λιμένα: 

α) Λαμβάνει όλες τις απαιτούμενες άδειες και εγκρίσεις που αφορούν στην εκτέλεση του έργου από τις κατά 
νόμο αρμόδιες Υπηρεσίες. 

β)Έχει την ευθύνη εφοδιασμού του λιμένα με όλα τα απαραίτητα τεχνικά μέσα και εξοπλισμό αντιμετώπισης 
έκτακτων περιστατικών ρύπανσης της θάλασσας από πετρελαιοειδή που υποδεικνύονται από την οικεία Λιμενική 
Αρχή και εφαρμογής των σχετικού σχεδιασμού. 

γ) Λαμβάνει όλα τα απαραίτητα μέτρα κατά την εκτέλεση των εργασιών και τη λειτουργία των έργων ώστε 
να αποφευχθεί κίνδυνος πρόκλησης ατυχήματος στους χερσαίους και θαλάσσιους χώρους. 

δ) Ενημερώνει την Υδρογραφική Υπηρεσία για την ημερομηνία έναρξης των εργασιών και το προβλεπόμενο 
πέρας τους, προκειμένου αυτή να προβεί στην έκδοση των σχετικών προαγγελιών για την ενημέρωση των ναυ- 
τιλομένων. 

ε) Υποβάλει στην Υδρογραφική Υπηρεσία λεπτομερή οριζοντιογραφία και ακριβές βυθομετρικό διάγραμμα του 
λιμένα, προκειμένου να προβεί στην ενημέρωση των αντιστοίχων Χ.Ε.Ε. και λοιπών ναυτιλιακών βοηθημάτων. 

στ) Μεριμνά ώστε τα βυθοκορήματα από τις εκσκαφές, εφόσον δεν εναποτεθούν σε κατάλληλο προς τούτο 
χώρο στην ξηρά, να διασκορπισθούν σε βάθη μεγαλύτερα των πενήντα (-50) μέτρων, η ισοβαθής των οποίων 
διέρχεται εννέα (9) ναυτικά μίλια νοτιοδυτικά της άκρας Τούζλα. 

ζ)Έχει την ευθύνη της φωτοσήμανσης των έργων σύμφωνα με τα σχέδια και τις οδηγίες της Υπηρεσίας Φάρων 
του Πολεμικού Ναυτικού, βάσει του Ν.1629/51 «Περί Φάρων». 

η) Μεριμνά για την πιστοποίηση από αναγνωρισμένο νηογνώμονα της ασφαλούς αγκυροβολίας-πλευστότητας 
των πλωτών προβλητών, όπως και της μη τοξικότητας των υλικών τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 2012 


Ο ΥΦΥΠΟΥΡΓΟΣ 

ΠΕΤΡΟΣ - ΠΑΥΛΟΣ ΑΛΙΒΙΖΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 

Αριθμ. 6293 (2) 

Χωροθέτηση Καταφυγίου Τουριστικών Σκαφών στο λι¬ 
μενίσκο Ν. Ηρακλίτσας Δ.Ε. Ελευθερούπολης Δ. Παγ- 
γαίου Π.Ε. Καβάλας και παραχώρηση στον ίδιο Δήμο 
της χρήσης και εκμετάλλευσής του. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του Ν. 2160/93 (ΦΕΚ 118/ 
Α/19.07.93) «Δημιουργία και λειτουργία τουριστικών λι¬ 
μένων», όπως τροποποιήθηκε και ισχύει και ιδίως των 
άρθρων 31 και 34. 

2. Τις διατάξεις του άρθρου 12 του Π.Δ. 149/2005(ΦΕΚ 
211/Α/22.08.05) «Οργανισμός του Υπουργείου Τουριστικής 
Ανάπτυξης». 

3. Το Π.Δ. 186/2009 (ΦΕΚ 213/Α/07.10.09) «Συγχώνευση των 
Υπουργείων Πολιτισμού και Τσυριστικής Ανάπτυξης». 

4. Το Π.Δ. 15/2010(ΦΕΚ 35/Α/01.03.10) «Σύσταση Γενικής 
Γραμματείας Τουρισμού στο Υπουργείο Πολιτισμού και 
Τουρισμού». 

5. Το Π.Δ. 110/2011 (ΦΕΚ 243/Α/11.11.11) «Διορισμός Αντι¬ 
προέδρων της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την υπ’ αριθμ. 121482/14.12.2011 (ΦΕΚ 2820/Β/14.12.11) 
απόφαση Πρωθυπουργού και Υπουργού Πολιτισμού και 
Τουρισμού «Ανάθεση αρμοδιοτήτων στον Υφυπουργό 
Πολιτισμού και Τουρισμού Πέτρο Αλιβιζάτο». 

7. Το Ν. 3852/2010 (ΦΕΚ 87/Α/07.06.10) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

8. Το Ν. 3861/2010 (ΦΕΚ 112/Α/13.07.10) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

9. Την υπ’ αριθμ. Τ/9803/05.09.03 (Φ.Ε.Κ. 1323/Β/16.09.03) 
Κοινή απόφαση των Υπουργών Ανάπτυξης και Εμπορι¬ 
κής Ναυτιλίας περί Γενικού Κανονισμού Λειτουργίας 
Τουριστικών Λιμένων, όπως τροποποιήθηκε και ισχύει. 

10. Το Ν. 743/1977 (ΦΕΚ Α'/319) «Περί προστασίας του 
θαλασσίου περιβάλλοντος και ρυθμίσεως συναφών 
θεμάτων», όπως κωδικοποιείται σε ενιαίο κείμενο από 
το Π.Δ. 55/1998 (ΦΕΚ Α'/58) «Προστασία του θαλάσσιου 
περιβάλλοντος», την υπ’ αριθμ. 8111.1/41/09 (ΦΕΚ Β /412) 
κοινή υπουργική απόφαση «Μέτρα και όροι για τις λι¬ 
μενικές εγκαταστάσεις παραλαβής αποβλήτων που 
παράγονται στα πλοία και καταλοίπων φορτίων» σε 
συμμόρφωση με τις διατάξεις της υπ’ αριθμ. 2007/71/ΕΚ 
οδηγίας. Αντικατάσταση της υπ’ αριθμ. 3418/07/02 (ΦΕΚ 
712 Β') κοινής υπουργικής απόφασης «Μέτρα και όροι 
για τις λιμενικές εγκαταστάσεις παραλαβής αποβλήτων 
που παράγονται στα πλοία και καταλοίπων φορτίου», 
των προβλεπομένων από τη νομοθεσία περί διάθεσης 
λυμάτων-αποβλήτων που προέρχονται από τις χερσαί- 
ες-παράκτιες εγκαταστάσεις της περιοχής του έργου. 

11. Τον Ν. 1577/85 (Γ.Ο.Κ.), όπως τροποποιήθηκε και 
ισχύει, και ιδίως τις διατάξεις που αφορούν την εξα¬ 
σφάλιση πρόσβασης και προσπελασιμότητας δημόσιων 
χώρων από άτομα με ειδικές ανάγκες. 

12. Την υπ’ αριθμ. 10/2002 Πυροσβεστική Διάταξη, όπως 
τροποποιήθηκε και ισχύει, σύμφωνα με την οποία γίνο¬ 
νται οι απαιτούμενες ενέργειες, για την έκδοση πιστο¬ 
ποιητικού πυροπροστασίας του λιμένα από την οικεία 
Πυροσβεστική Υπηρεσία. 


13. Την υπ’ αριθμ. 7226/15.06.2010 απόφαση του Υπουρ¬ 
γού Πολιτισμού και Τουρισμού περί συγκρότησης Επι¬ 
τροπής Τουριστικών Λιμένων, όπως τροποποιήθηκε. 

14. Το Ν. 4014/2011 (ΦΕΚ 209/Α/21.9.11) «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος», όπως τροποποιήθηκε και ισχύει. 

15. Την υπ’ αριθμ. 1958/13.1.2012 απόφαση του Υπουργού 
Περ/ντος, Ενέργειας και Κλιματικής Αλλαγής για την 
«Κατάταξη δημοσίων και ιδιωτικών έργων και δραστη¬ 
ριοτήτων σε κατηγορίες και υποκατηγορίες σύμφω¬ 
να με το Αρθρο 1 παράγραφος 4 του Ν. 4014/21.9.2011 
(ΦΕΚΑ'209/2011) 

16. Το Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς», όπως 
τροποποιήθηκε και ισχύει. 

17. Το Ν. 3882/2010 (ΦΕΚ 166/Α/22.9.10) «Εθνική Υποδομή 
Γεωχωρικών Πληροφοριών- Εναρμόνιση με την Οδηγία 
2007/2/ΕΚ του Ευρωπαϊκού Κοινοβουλίου και του Συμ¬ 
βουλίου της 14ης Μαρτίου 2007 και άλλες διατάξεις. 
Τροποποίηση του ν.1647/1986 «Οργανισμός Κτηματολο¬ 
γίου και Χαρτογραφήσεων Ελλάδας (ΟΚΧΕ) και άλλες 
σχετικές διατάξεις (ΦΕΚ 141Α)», όπως τροποποιήθηκε 
και ισχύει. 

18. Το υπ’ αριθμ. 998/1.7.2003 έγγραφο του Οργανισμού 
Λιμένα Καβάλας Α.Ε. 

19. Το υπ’ αριθμ. 14749/20.11.2007 αίτημα του Δήμου 
Ελευθερών Ν. Καβάλας για τη χωροθέτηση καταφυγίου 
τουριστικών σκαφών στο λιμενίσκο Ν. Ηρακλίτσας. 

20. Την υπ’ αρ. 334/2011 απόφαση του Δ.Σ. Δήμου Παγ- 
γαίου με θέμα «Επικύρωση της αριθμ. 367/2006 από¬ 
φασης του Δημοτικού Συμβουλίου Δήμου Ελευθερών 
και υποβολή αιτήματος παραχώρησης του λιμενίσκου 
Ν. Ηρακλίτσας της Δημοτικής Ενότητας Ελευθερών στο 
Δήμο Παγγαίου». 

21. Το υπ’ αριθμ. 24592/15.7.2011 έγγραφο του Δήμου 
Παγγαίου με το οποίο κατατέθηκε τροποποιημένη η 
μελέτη για το καταφύγιο τουριστικών σκαφών στο λιμε¬ 
νίσκο Ν. Ηρακλίτσας, προκειμένου να εισαχθεί εκ νέου 
το θέμα στην Επιτροπή Τουριστικών Λιμένων. 

13. Το από 10.11.2011 αποδεικτικό τοιχοκόλλησης του 
υπ’ αριθμ. 24592/15.7.2011 αιτήματος του Δήμου Παγγαίου 
για χωροθέτηση καταφυγίου τουριστικών σκαφών στο 
λιμενίσκο Ν. Ηρακλίτσας της Δημ. Ενότητας Ελευθερών 
του Δ. Παγγαίου Ν. Καβάλας 

(Αριθμ. πρωτ. 03/11.11.2011 - Περιφ. Ανατ. Μακεδονίας- 
Θράκης, Π.Ε. Καβάλας). 

15. Το από 11.11.2011 αποδεικτικό τοιχοκόλλησης του υπ’ 
αριθμ. 24592/15.7.2011 αιτήματος του Δήμου Παγγαίου 
για χωροθέτηση καταφυγίου τουριστικών σκαφών στο 
λιμενίσκο Ν. Ηρακλίτσας της Δημ. Ενότητας Ελευθερών 
του Δ. Παγγαίου Ν. Καβάλας 

(Αριθμ. πρωτ. 47392/14.11.2011 - Δήμος Παγγαίου). 

16. Το υπ’ αριθμ. Φ4/3-2/49 09/14.10.2011 έγγραφο του 
ΥΠΠΟΤ, Εφορείας Εναλίων Αρχαιοτήτων, Τμήμα Εναλίων 
Αρχαιολογικών Χώρων Μνημείων και Ερευνών. 

17. Το υπ’ αριθμ. 4278/30.11.2011 έγγραφο του ΥΠΠΟΤ, 
ΙΗ' Εφορεία Προϊστορικών και Κλασικών Αρχαιοτήτων. 

18. Το υπ’ αριθμ. 5586/30.12.2011 έγγραφο του ΥΠΠΟΤ, 
12η Εφορεία Βυζαντινών Αρχαιοτήτων. 

19. Το υπ’ αρ. Φ542/725/11/Σ.1343/07.09.2011 έγγραφο του 
Γενικού Επιτελείου Ναυτικού, Δ/νση Α2, Τμήμα Ιε. 

20. Το υπ’ αριθμ. 8221.Λ81/14/11/21.09.2011 έγγραφο του 
Υπ. Ανάπτυξης, Ανταγωνιστικότητας και Ναυτιλίας, Γ.Γ. 
Λιμένων και Λιμ. Πολιτικής, Δ/νση Λιμ. Υποδομών. 

21. Το υπ’ αριθμ. 242/06.09.2011 πρακτικό της Επιτροπής 
Τουριστικών Λιμένων. 

22. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την έγκριση της χωροθέτησης καταφυγίου τουριστι¬ 
κών σκαφών στο λιμενίσκο Ν. Ηρακλίτσας Δ.Ε. Ελευθε- 
ρούπολης Δ. Παγγαίου Π.Ε. Καβάλας, σύμφωνα με την 
υποβληθείσα μελέτη και τις διατάξεις του άρθρου 34 
του Ν.2160/93 όπως τροποποιήθηκε και ισχύει. Ο λιμέ¬ 
νας, όπως εμφαίνεται στο συνημμένο σχέδιο με τίτλο 
«Χωροθέτηση καταφυγίου τουριστικών σκαφών», που 
αποτελεί αναπόσπαστο μέρος της απόφασης αυτής 
έχει τα ακόλουθα στοιχεία-χαρακτηριστικά: 

α) Γενικά στοιχεία έργου 

Εμβαδόν χερσαίας ζώνης: 14.567,45 μ 2 . 

Εμβαδόν θαλάσσιας ζώνης: 38.497,60 μ 2 . 

Δυναμικότητα: 100 θέσεις ελλιμενισμού 


Κατανομή θέσεων ελλιμενισμού 

Εύρος μήκους 
σκαφών (μ) 

Αριθμός σκαφών 

Ποσοστό(%) 

8 

14 

14,0 

12 

36 

36,0 

15 

50 

50,0 

ΣΥΝΟΛΑ 

100 

100,0 


Έργα και επεμβάσεις στο θαλάσσιο χώρο και τη χερ¬ 
σαία ζώνη του καταφυγίου τουριστικών σκαφών: 

• Εκβάθυνση λιμενολεκάνης και καθαρισμός: Απομά¬ 
κρυνση των από ετών απορριμμάτων και λυμάτων, των 
προσαμμώσεων και των μικρών διάσπαρτων τσιμεντέ¬ 
νιων μπλοκ και αυτοσχέδιων Γθπιοζζί που υπάρχουν 
σήμερα μέσου, βάθους 0,50μ. 

• Τοποθέτηση πλωτών προβλητών πρόσδεσης σκα¬ 
φών πλάτους 2,40μ. συνολικού μήκους ΙΙΟ,ΟΟμ. 

• Ολοκλήρωση εργασιών προσήνεμου μόλου: Δια¬ 
μόρφωση κρηπιδώματος, αγκυροβόλια, εγκατάσταση 
παροχών νερού και ηλεκτρικού ρεύματος, πυρόσβεση 
και τσιμεντόστρωση του κρηπιδότοιχου μήκους 160,ΟΟμ 
και πλάτους 8,ΟΟμ. 

• Ολοκλήρωση και εκσυγχρονισμός εγκαταστάσεων 
εξυπηρέτησης σκαφών: ΡίΙΙαι-ε για παροχές νερού και 
ηλεκτρικού ρεύματος, πυροσβεστικές φωλιές, εγκατά¬ 
σταση τροφοδοσίας καυσίμων. 

• Ανάπλαση χερσαίας ζώνης: διάστρωση με ενισχυ- 
μένο σκυρόδεμα, βιομηχανικού αντιολισθηρού δαπέδου, 
κατασκευή δικτύου ύδρευσης και πυρόσβεσης, στηθαία 
ασφαλείας, εγκατάσταση ελέγχου εισερχόμενων αυτο¬ 
κινήτων, υποσταθμός ΔΕΗ. 

• Κατασκευή κτιρίου επιφάνειας 115 μ2 για τη στέ¬ 
γαση των υπηρεσιών εξυπηρέτησης των χρηστών του 
καταφυγίου (γραφείο, χώροι υγιεινής). 

2. Την παραχώρηση στο Δήμο Παγγαίου - ο οποίος 
εφεξής λογίζεται φορέας διαχείρισης του τουριστικού 
λιμένα - έναντι ανταλλάγματος της χρήσης και εκμε¬ 
τάλλευσης της θαλάσσιας και χερσαίας ζώνης του 
χωροθετούμενου με την απόφαση αυτή καταφυγίου 
τουριστικών σκαφών. 


3. Τη σύναψη -μεταξύ αφ’ ενός του Ελληνικού Δημοσί¬ 
ου εκπροσωπουμένου από τον Υφυπουργό Πολιτισμού 
και Τουρισμού και αφ’ ετέρου του Δήμου Παγγαίου - 
σύμβασης παραχώρησης, με την οποία ρυθμίζονται και 
συνομολογούνται τα επιμέρους ζητήματα της χρήσης 
και λειτουργίας του πιο πάνω καταφυγίου τουριστικών 
σκαφών και τα απορρέοντα από αυτήν δικαιώματα και 
υποχρεώσεις των συμβαλλομένων μερών. Η πιο πάνω 
σύμβαση συνάπτεται μέσα σε διάστημα έξι (6) μηνών 
από την δημοσίευση της απόφασης αυτής. Παράλειψη 
σύναψης της σύμβασης για οιονδήποτε λόγο επάγεται 
αναπομπή του θέματος στην Επιτροπή Τουριστικών Λι¬ 
μένων του άρθρου 30 του ν. 2160/1993 με το ερώτημα 
της άρσης της εγκεκριμένης χωροθέτησης. 

4. Η παραχώρηση της χρήσης και εκμετάλλευσης 
του καταφυγίου τουριστικών σκαφών στην περιοχή 
Ν. Ηρακλίτσα Ν. Καβάλας έχει διάρκεια τριάντα τριών 
(33) ετών και η ισχύς της αρχίζει από την σύναψή της 
σχετικής σύμβασης της ως άνω παραγράφου 3 της 
απόφασης αυτής. 

5. Η διάρκεια της παραχώρησης είναι δυνατό να παρα- 
ταθεί μόνο εάν αυτό συμφωνηθεί συμβατικά μεταξύ του 
Ελληνικού Δημοσίου και του Δήμου Παγγαίου, πριν από 
την λήξη της -αρχικά καθορισμένης στην παράγραφο 4 
της απόφασης αυτής- διάρκειας παραχώρησης. 

6. Ο φορέας διαχείρισης του τουριστικού λιμένα: 

α) Λαμβάνει όλες τις απαιτούμενες άδειες και εγκρί¬ 
σεις που αφορούν στην εκτέλεση του έργου από τις 
κατά νόμο αρμόδιες Υπηρεσίες. 

β)Έχει την ευθύνη εφοδιασμού του λιμένα με όλα τα 
απαραίτητα τεχνικά μέσα και εξοπλισμό αντιμετώπισης 
έκτακτων περιστατικών ρύπανσης της θάλασσας από 
πετρελαιοειδή που υποδεικνύονται από την οικεία Λιμε¬ 
νική Αρχή και εφαρμογής των σχετικού σχεδιασμού. 

γ) Λαμβάνει όλα τα απαραίτητα μέτρα κατά την εκτέ¬ 
λεση των εργασιών και τη λειτουργία των έργων, ώστε 
να αποφευχθεί κίνδυνος πρόκλησης ατυχήματος στους 
χερσαίους και θαλάσσιους χώρους. 

δ) Ενημερώνει την Υδρογραφική Υπηρεσία για την 
ημερομηνία έναρξης των εργασιών και το προβλεπό- 
μενο πέρας τους, προκειμένου αυτή να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

ε) Υποβάλει στην Υδρογραφική Υπηρεσία λεπτομερή 
οριζοντιογραφία και ακριβές βυθομετρικό διάγραμμα 
του λιμένα, προκειμένου να προβεί στην ενημέρωση 
των αντιστοίχων Χ.Ε.Ε. και λοιπών ναυτιλιακών βοη¬ 
θημάτων. 

στ) Έχει την ευθύνη της φωτοσήμανσης των έργων 
σύμφωνα με τα σχέδια και τις οδηγίες της Υπηρεσίας 
Φάρων του Πολεμικού Ναυτικού, βάσει του Ν.1629/51 
«Περί Φάρων». 

ζ) Μεριμνά ώστε να εξασφαλισθεί η ασφαλής αγκύ- 
ρωση των πλωτών προβλητών στο βυθό, προκειμένου 
να αποτραπεί τυχόν αποκοπή τους, με αποτέλεσμα τη 
δημιουργία ναυτιλιακού κινδύνου. 

η) Μεριμνά για την πιστοποίηση από αναγνωρισμένο 
νηογνώμονα της ασφαλούς αγκυροβολιάς -πλευστότη¬ 
τας των πλωτών προβλητών, όπως και της μη τοξικό¬ 
τητας των υλικών τους. 

θ) Οφείλει να εξασφαλίζει τρόπο για τη συλλογή των 
απορριμμάτων, των βιολογικών και των ελαιωδών κα¬ 
ταλοίπων. 

ι) Μεριμνά ώστε τα βυθοκορήματα από τις εκσκαφές, 
εφόσον δεν εναποτεθούν σε κατάλληλο προς τούτο 
χώρο στην ξηρά, να διασκορπισθούν σε βάθη μεγαλύ¬ 
τερα των πενήντα (-50) μέτρων, η ισοβαθής των οποί¬ 
ων διέρχεται έξι (6) ναυτικά μίλια Νοτιοανατολικά της 
θέσεως εκτελέσεως των έργων. 


Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Απριλίου 2012 

Ο ΥΦΥΠΟΥΡΓΟΣ 

ΠΕΤΡΟΣ - ΠΑΥΛΟΣ ΑΛΙΒΙΖΑΤΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 87 % 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































